open-index/open-wikipedia-markdown huggingface dataset:
Ligatúra

**Ligatúra** môže byť:
*v typografii a jazykovede: a) grafické spojenie viacerých susedných písmen v texte alebo na odliatku, b) jeden slabičný znak vzniknutý spojením dvoch slabičných znakov v slabičnom písme, pozri ligatúra (písmo)
*v lekárstve: 
**podviazanie rúrkovitej dutej štruktúry, napr. cievy, vajcovodu, pozri podviazanie
**väzba (napr. medzičeľustná väzba/ligatúra, elastická väzba/ligatúra)
*v hudbe:
**oblúčik spájajúci noty, pozri ligatúra (oblúčik)
**skupina nôt v menzurálnej notácii, pozri ligatúra (skupina nôt)
**spájanie, viazanie nôt

## Zdroje
Am5x86

náhľad|Am5x86-P75 pre Socket 3, model ADW
**AMD 5x86**, nazývané aj **AMD X5** resp. **Am5x86**, boli procesory spoločnosti AMD predstavené v roku 1995. Nahradili mikroprocesory typu 486.

Keď sa spoločnosť Intel rozhodla ukončiť produkciu 4. generácie procesorov x86 procesormi z radu 486 DX4, spoločnosť AMD vydala čipy Am486 DX5. 

Čipy pracovali prevažne na frekvencii 133 MHz s výnimkou *AMD X5 150ADW (Am5x86 P75+)*, ktoré pracovali na frekvencii 150 MHz s násobičom 3 × 50 MHz. Násobič bol u ostatných nastavený na štvornásobnú frekvenciu, no v niektorých prípadoch bol odomknutý.

Procesory pracovali s napájaním 3,3–3,45 V. Vzhľadom na výkon, ktorý bol porovnateľný s Pentiami 75, bol použitý tzv. *Pentium Rating*, čo je vlastne označenie pre zákazníkov, že procesor má výkon porovnateľný s procesormi Intel Pentium 75.

Am5x86 mali 16 KB vlastnej vyrovnávacej pamäte L1 32-bitovú šírku dátovej (Data Bus) a adresovej zbernice (Address Bus). Použitá výrobná technológia bola 350 nm, Socket 3.

## Externé odkazy
* AMD.com - The Am5x86 Microprocessor 
* CPU Upgrade: Give your 486 PC a kick with the AMD 5x86 - 133  
* CPU-collection.de - The AMD 5x86 Processor 

Kategória:Mikroprocesory
Kategória:AMD
Mercedes-Benz 300SL

**Mercedes-Benz 300SL** je dvojsedadlový športový automobil značky Daimler-Benz vyrábaný v rokoch 1952 až 1963. Ako jeden z prvých automobilov mal hore sa vyklápacie dvere. Prvýkrát sa predstavil na newyorskom autosalóne. Jeho sériová výroba sa začala v roku 1954 a skončila sa v roku 1957. Dovtedy bolo vyrobených presne 1400 kusov automobilov tohto druhu. Jeho maximálna rýchlosť bola na tie časy obrovská - dosahoval 225 km/h a posledné stroje dokázali vyvinúť rýchlosť až 249km/h.

## Galéria

Image:Mercedes-Benz 300 SL - left.jpg|Mercedes-Benz 300SL (cabrio)
Image:Sl-300.jpg|Mercedes-Benz 300SL
Image:56 300SL Gullwing opened up.JPG|Mercedes-Benz 300SL
Image:Mercedes-Benz W198 300 SL Gullwing Genf 2019 1Y7A5009.jpg|Mercedes-Benz 300SL bočný pohľad


## Iné projekty

300SL
Kategória:Športové automobily
Apollónia (Albánsko)

thumb|250px|Odeon (divadlo)
thumb|250px
thumb|250px|Kláštor a kostol Shën Mëri (Svätá Mária) – pollinský kláštor stojí na kopci, ktorý bol pravdepodobne súčasťou starého mesta.
**Apollónia** alebo **Apollonia** (po grécky: κατ' Εριδαμνον alebo προς Εριδαμνω) bolo antické mesto, ktoré sa nachádzalo na pravom brehu rieky Aoos, a ktorého ruiny sú dnes v kraji Fier, blízko dediny Pojan (*Pojani*). 

Bolo založené v roku 588 pred Kr. gréckymi kolonistami z Kerkýry (Korfu) a Korintu a bolo pravdepodobne najdôležitejším z početných miest tohto obdobia, ktoré mali názov Apollonia. Na tomto mieste už existovalo osídlenie korintskými obchodníkmi a ilýrskeho kmeňa Taulantov, ktorí sa potom aj v ďalších storočiach zúčastnili na osídľovaní a žili spoločne s gréckymi osadníkmi. Hovorí sa, že mesto bolo najprv pomenované *Gylaceia* podľa Glyaxa, jeho zakladateľa, ale neskôr sa premenovalo na počesť boha Apolóna.

Aristoteles považoval Apolloniu za významný príklad oligarchického systému, pretože potomkovia gréckych osadníkov riadili mesto a dokázali si podvoliť veľkú časť pôvodného ilýrskeho obyvateľstva. Mesto bohatlo predovšetkým vďaka obchodu s otrokmi a miestnemu poľnohospodárstvu, ale aj vďaka veľkému prístavu, o ktorom sa hovorilo, že v ňom mohlo naraz byť aj sto lodí. Apollonia, podobne ako Dyrrhachium, ktoré sa nachádza ďalej na severe, bola dôležitou súčasťou ilýrského pobrežia, pretože poskytovala pohodlnú dopravu do Brundusia a severného Grécka. Bola aj jedným zo západných koncov Via Egnatia, ktorá viedla na východ do Solúni a Byzantie v Trácii. Mala vlastné mincovne, ktoré razili mince nájdené až v povodí Dunaja.

## Iné projekty
 

Kategória:Mestá v Albánsku
Kategória:Starogrécke mestá
Moderný päťboj

**Moderný päťboj** alebo **moderný pentatlon** je zmiešaný viacboj jednotlivcov v behu na 3 000 m, plávaní na 200 m, streľbe pištoľou, šerme kordom a jazde na koni. Ide o modernú verziu klasického pentatlonu.

Moderný päťboj založil barón Pierre de Coubertin s úmyslom zachovať myšlienku antického päťboja výchovy všestranného športovca a harmonického rozvoja osobnosti. Na rozdiel od antiky, vybral pre neho "moderné" disciplíny: streľbu, šerm, plávanie, jazdu na koni, beh a nazval ho päťbojom moderným. Tento šport sa po prvýkrát predstavil v programe novovekých olympijských hier v Štokholme v roku 1912 a od tohto roku nechýbal ani na jednej olympiáde.

Pre svoju náročnosť bol pôvodne športom armádnym a právo štartovať mali výlučne vyšší dôstojníci. Francúzsky barón pri jeho založení pravdepodobne nepredpokladal, že by časom mohol pritiahnuť aj nežnejšie pohlavie (hoci z histórie vieme, že už v antických časoch prebiehali súťaže päťbojárok) a už vôbec nie, že by sa ženy - moderné päťbojárky, predstavili v olympijskom programe. A predsa práve ony mali v Sydney pod olympijskými kruhmi svoju premiéru.

Moderný päťboj je jedným z tradičných olympijských športov, podobne však ako mnohé iné športy aj on sa prispôsoboval požiadavkám doby a menil svoje pravidlá. Nikdy ale nezmenil päť disciplín, z ktorých od svojho vzniku pozostával. Podoba olympijského moderného päťboja pre OH v Sydney je nasledovná: v divácky atraktívnej jednodňovej súťaži jednotlivcov sa 30. septembra 2000 predstavilo 24 mužov a 1. októbra 24 žien. Začína sa streľbou zo vzduchovej pištole na 20 rán, po ktorej nasledujú šerm kordom, plávanie na 200 m, jazda na koni - parkúrové skákanie a beh na 3 km. Bežecká disciplína prebieha tzv. Gunderssonovou metódou, čo znamená, že vedúci pretekár po štyroch disciplínach vybieha na trať ako prvý. Bodové rozdiely ostatných pretekárov sa prepočítajú na rozdiely sekundové a podľa nich štartujú. Celkovým víťazom v modernom päťboji sa stáva pretekár, ktorý víťazne prebehne cieľom.

Kategória:Individuálne športy
Kategória:Viacodvetvové športy
Kategória:Olympijské športy
Apollónia

**Apollónia** alebo **Apollonia** môže byť:
*grécka kolónia v dnešnom Albánsku, pozri Apollónia (Albánsko)
*grécka kolónia v dnešnom Bulharsku, dnes Sozopol
*grécka kolónia v dnešnej Líbyi, pozri Apollónia (Líbya)
*staroveké grécke mesto v Lýkii, pozri Apollónia (Lýkia) 
*staroveké grécke mesto v Mýsii, pozri Apollónia (Mýsia)
*staroveké grécke mesto vo Frýgii, pozri Apollónia (Frýgia)
*staroveké grécke mesto v Trákii, pozri Apollónia Pontiké 

**Apollónia** alebo **Apollonia** môže byť aj: 
*planétka, pozri 358 Apollonia
*Svätá Apolónia
Pentatlon

**Pentatlon** alebo **päťboj** môže byť:
* v staroveku: pozri pentatlon (antický)
* dnes: skrátene moderný päťboj
Pentatlon (antický)

**Pentatlon** (po grécky *pentathlón*) alebo **päťboj** (iné názvy: **antický päťboj, klasický päťboj**) bola v starovekom Grécku športová disciplína skladajúca sa z 5 športov vyučovaných v gréckom gymnáziu zápasenie, beh na 180-190 m, skok do diaľky, hod diskom, hod oštepom. Bol to jeden zo základných športov antických Olympijských hier.

Podľa Aristotela: *"Kto má rýchle či vytrvalé nohy, je bežec. Kto má silu, čo zovrie súpera, je zápasník a kto vie zasiahnuť súpera mocným úderom, je boxer; kto dokáže oboje spojiť, je pankratista. Kto je však vo všetkom majster, súťaží v päťboji."* 

Pentatlon bol na antických olympijských hrách jednou z najväčšmi cenených disciplín. Právom, kládol najvyššie nároky na všestrannosť pretekára a najviac prispieval k harmonickému rozvoju tela podľa požiadaviek kalokagathie. Navyše mal osobitnú divácku príťažlivosť: sledovalo ho s obľubou športovo najvyspelejšie publikum a ako súťaž na pokračovanie stŕhaval svojou dramatickosťou a častými zvratmi i široké masy. Pozostával z troch "ľahkých" disciplín, t. j. z behu, skoku do diaľky a hodu oštepom, a z dvoch "ťažkých" či "silových", za ktoré sa považovali hod diskom a zápasenie. V akom poradí sa v jednotlivých jeho zložkách súťažilo, nijaký antický autor nezaznamenal; bezpečne vieme len toľko, že poslednou z nich bolo zápasenie.

Kategória:Individuálne športy
Kategória:Športy starovekých olympijských hier
DoRo Produktion

**DoRo Produktion Ges.mbH** je názov filmovej spoločnosti so sídlom vo Viedni, ktorú založili Rudi Dolezal a Hannes Rossacher. Sú považovaní za priekopníkov tvorby videoklipov.

Najmä pri nakrúcaní videoklipov spolupracovali so svetovými hviezdami ako Scorpions, Queen, The Rolling Stones, David Bowie, Miles Davis, Michael Jackson, Bon Jovi, Whitney Houston, Bruce Springsteen, Frank Zappa ako aj nemecky spievajúcimi: Marius Müller-Westernhagen, BAP, Peter Maffay, Herbert Grönemeyer, Nina Hagen, Sandra, Trio, Udo Lindenberg, H-Blockx, Tic Tac Toe, Die Toten Hosen, Die Fantastischen Vier, Erste Allgemeine Verunsicherung, Wolfgang Ambros, Georg Danzer, Rainhard Fendrich a Falco.

## Ich najznámejšie videoklipy
Falco:
* „Der Kommissar“ (1981)
* „Helden von Heute“ (1982)
* „Junge Römer“ (1984)
* „Rock Me Amadeus“ / „Vienna Calling“ / „Jeanny“ (všetky 1985)
* „Coming Home“ / „The Sound of Musik“ (oba 1986)
* „Emotional“ / „Body Next to Body“ (oba 1987)
* „Wiener Blut“ / „Satellite to Satellite“ (1988)
* „Data de Groove“ / „Charisma Kommando“ (oba 1990)
* „Titanic“ (1992)
* „Mutter, der Mann mit dem Koks ist da“ (1995)
* „Naked“ (1996)
* „Out of the Dark“ (1998)
* „Verdammt wir leben noch!“ (1998)

Queen:
* „One Vision“ (1985)
* „Friends Will Be Friends“ (1986)
* „Breakthru“ / „The Invisible Man“ / „Scandal“ / „The Miracle“ (všetky 1989)
* „Headlong“ / „I'm Going Slightly Mad“ / „These Are the Days of Our Lives“ / „The Show Must Go On“ (všetky 1991)
* A Winter's Tale“ / „Too Much Love Will Kill You“ (všetky 1995)
* „No-One but You (Only the Good Die Young)“ (1997).

Freddie Mercury:
* „Living on My Own“ (1985)
* „Time“ (1986)

Brian May:
* „Too Much Love Will Kill You“ (1992)
* „Back to the Light“ (1992)

Sarah Connor:
* „French Kiss“ / „One Night Stand“ (2002)

## Externý odkaz

* DoRo

Kategória:Filmové podniky
Evidencia

**Evidencia** môže byť:
* vedenie záznamov a dát, ako aj výsledok tohto vedenia
* vo vede: sledovanie, triedenie a do istej miery zachycovanie a číselné vyjadrovanie javov, ktoré sú predmetom pozorovania
* zriedkavo alebo vo filozofii: 
** samozrejmosť, jasnosť, evidentnosť
** vo filozofii: pozri evidencia (filozofia)
Finlandia

**Finlandia, Op. 26** je symfonická báseň Jeana Sibeliusa.

Symfonická báseň Finlandia je azda najpopulárnejším Sibeliovým dielom. Sibelius skladbu zostavil z hudby, ktorú pôvodne komponoval ako sprievod k vlasteneckým proklamáciam proti cárskemu Rusku. Vytvorená symfonická báseň sa tak stala umeleckým vyjadrením celej krajiny a je ňou dodnes. K pomalej časti skladby boli neskôr napísané slová a vznikla tak akási neoficiálna fínska hymna. Hoci boli návrhy nahradiť Finlandiou oficiálnu fínsku hymnu Maame, zatiaľ sa tak nestalo. 

Skladbu tvorí jeden celok, v ktorej sa ale ľahko dajú odlíšiť štyri odlišné témy. Celú skladbu otvárajú hrozivo znejúce pozauny. I v ďalších tónoch je tu zobrazená búrlivá, revolučná atmosféra. Ďalšia melodická téma je rýchlejšia a optimistickejšia, ako by povzbudzovala národ do boja. Po nej sa ozýva krásna hymnická melódia, ktorá je oslavou fínskeho ľudu a krajiny. V ďalšej časti sa opäť zrýchli rytmus a skladba graduje až do veľkolepého zakončenia. Typická dĺžka skladby je približne 9 minút.

Vďaka svojím kvalitám sa Finlandia neuvádza len v krajine svojho vzniku, ale na celom svete, v programe koncertu zvyčajne ako predohra.

Kategória:Kultúra vo Fínsku
Finlandia
Finlandia
Ballsh

**Ballsh** alebo **Ballshi** je mesto nachádzajúce sa v okrese Mallakastër v južnej časti Albánska. V okolí mesta sa nachádzajú ropné polia a za éry komunizmu tu boli vybudované ropné studne, ale už len časť z nich je dnes funkčná.

V meste sídli miestny futbalový tím KS Bylis Ballsh.

## Iné projekty

Kategória:Mestá v Albánsku
Bilisht

**Bilisht** alebo **Bilishti** jе albánske mesto, ktoré sa nachádza v juhovýchodnej časti kraja Korçë.

Mesto má okolo 12 000 obyvateľov, ktorí sú albánskeho, bulharského či macedónskeho pôvodu. Miestny futbalový klub sa volá Bilisht Sporti.

Kategória:Mestá v Albánsku
Bulqizë

**Bulqizë** alebo **Bulqiza** je mesto ležiace vo východnom Albánsku v kraji Dibër. Má okolo 12 000 obyvateľov (odhad z roku 2008) a je hlavným mestom rovnako sa volajúceho okresu Bulqizë.

V roku 1948 bolo v meste objavené nálezisko chrómu. Už o dva roky neskôr sa s pomocou Sovietskeho zväzu začalo s ťažbou.

## Iné projekty

Kategória:Mestá v Albánsku
Burrel

**Burrel** alebo **Burreli** je menšie mesto, ktoré leží v strednom Albánsku asi  na severovýchod od albánskeho hlavného mesta Tirana. Má 15 539 obyvateľov (2005) a je hlavným mestom okresu Mat. Burrel sa nachádza v nadmorskej výške 

Burrel bolo banícke mesto ale teraz sú tam už bane zatvorené. 

Počas Kosovského konfliktu bol blízko mesta Burrel utečenecký tábor pre 2 000 ľudí.

V meste tiež sídlilo jedno z najhroznejších väzení počas komunistického režimu v ktorom boli uväznení kriminálnici a politickí väzni, ako napríklad Bashkim Shehu a Fatos Lubonja alebo katolícky kňaz Dom Simon Jubani. Po páde komunistického režimu vláda demokratickej strany toto väzenie zatvorila a urobila z neho väzenské múzeum. Po voľbách v roku 1997 premiér Sali Berisha ho opäť otvoril. 

V meste sídli miestny futbalový klub KS Burreli

## Iné projekty

Kategória:Mestá v Albánsku
Katleja

thumb|right|''Cattleya warscewiczii'' 
**Katleja** (lat. *Cattleya*) je rod rastlín z čeľade vstavačovité (*Orchidaceae*) zahrnujúci asi 40 druhov.

Vyskytujú sa v Strednej (Kostarika) a Južnej Amerike. Rastú epifyticky,  vytvárajú kratšie alebo dlhšie pahľuzy ukončené jedným alebo dvomi pevnými podlhovastými listami.

## Iné projekty
 

Kategória:Vstavačovité
Cymbídia

[thumb|right|[cymbídia tigrovitá (*Cymbidium tigrinum*)]]
**Cymbídia** (*Cymbidium* Sw. 1799) je rod rastlín z čeľade vstavačovité (*Orchidaceae*). 

## Morfológia
Rastliny dorastajú do veľkosti až 1 metra. Dlhé remeňovité listy vyrastajú z redukovanej hľuzy. Z bázy hľuzy vyrastajú aj kvetné stvoly dĺžky až 50 cm.

## Ekológia
Pochádzajú z Ázie. Vyžadujú chladné alebo temperované prostredie.

Kategória:Vstavačovité
Dendróbium

thumb|''Dendrobium heterocarpum''
**Dendróbium** (lat. *Dendrobium* Sw. 1799) je rod rastlín z čeľade vstavačovité (*Orchidaceae*) zahrnujúci okolo 1&nbsp;200 druhov. Pomenovanie pochádza z gréckych slov *δένδρον / dendron* - „strom“ a *βίος / bios* - „život“ a charakterizuje prevažujúci epifytný charakter dendróbií.

Patrí do podskupiny *Dendrobiinae* spolu s menej známymi rodmi *[[Cadetia]]*, *[[Diplocaulobium]]*, *[[Epigenium]]* a *[[Flickingeria]]*.

## Morfológia
Je to rozsiahly taxón prevažne ázijských orchideí variabilného habitu. Vytvárajú internodiálne pahľuzy pozdĺž celej stonky, ktorá tak dostáva výzor trstiny alebo bambusu. Kvety vyrastajú buď v mnohých málopočetných trsoch (1–2) v pazuchách listov (skupina *nobile*) alebo v jednom alebo dvoch viacpočetných trsoch z terminálnej axily, ktoré sú buď vzpriamene (skupina *phalaenanthe*) alebo ovísajúce (skupina *callista*).

## Druhy
Medzi kultúrne alebo komerčne zaujímavé druhy patria napríklad:
* *[[Dendrobium kingianum]]*
* dendróbium vznešené (*Dendrobium nobile*)
* kimilsungia (*Dendrobium* Clara Bundt 'Kimilsungia' /*Dendrobium* Kim il Sung) - hybrid

## Referencie

## Iné projekty

Kategória:Vstavačovité
Epidendrum

[thumb|right|''[Epidendrum ciliare*]] 
*'Epidendrum*' (lat. *Epidendrum*) je rod rastlín z čeľade [[vstavačovité]] (*Orchidaceae''). 

## Morfológia
Rastliny najrozmanitejšieho habitu. Kvety prevažne malé, väčšinou nevýrazné, často zelenožltej farby.

## Ekológia
Pochádza z územia Strednej a Južnej Ameriky.

## Pozri aj
* Zoznam druhov rodu Epidendrum

## Iné projekty

## Zdroje

Kategória:Vstavačovité
Lélia

thumb|left|Lélia purpurová (''Laelia purpurata'') 
**Lélia** (lat. *Laelia*) je rod rastlín z čeľade vstavačovité (*Orchidaceae*). Je vzrastom aj kvetmi podobná orchideám z rodu katleja (*Cattleya*). Je to jedna z najznámejších orchideí, často používaná na hybridizáciu, s krásnymi kvetmi prevažne fialovej farby. Domovským územím tohto rodu sú najmä Mexiko a Brazília.

## Iné projekty

## Zdroje

Kategória:Vstavačovité
Hľuzovník

thumb|right|''Bulbophyllum weddelii''

**Hľuzovník** (lat. *Bulbophyllum*) je rod rastlín z čeľade vstavačovité (*Orchidaceae*) zahŕňajúci okolo 1&nbsp;800 druhov. Predpokladá sa, že je to najväčší rod čeľade. 

Názov je odvodený z latinského *bulbus* „hľuza“ a gréckeho *fylón* „list“, čo vyjadruje charakteristický habitus, pri ktorom listy vyrastajú na konci veľkých pahľúz.

## Morfológia
Má veľkú variabilitu tvaru rastliny aj kvetu, patria sem druhy patriace k najväčším (*[[Bulbophyllum beccarii]]*) i najmenším (*[[Bulbophyllum globuliforme]]*) predstaviteľom čeľade vstavačovitých. Charakteristický pre ne je výrazný podzemok s jednočlánkovými pahľuzami a bazálne vyrastajúcim súkvetím.

## Ekológia
Ide o epifytické rastliny s výskytom najmä v juhovýchodnej Ázii, centrum výskytu je v horských lesoch ostrova Nová Guinea. Rozšírený je však na aj v Austrálii, na Borneu, v Afrike a na Madagaskare. Niekoľko druhov patrí medzi kriticky ohrozené.

## Iné projekty

## Zdroje

Kategória:Vstavačovité
Diagram zloženej štruktúry

**Diagram zloženej štruktúry** je diagram jazyka UML, ktorý koncepčne spája diagramy tried a komponentov. Ukazuje, ako elementy v systéme spolupracujú na uskutočnení komplexných cieľov, odhaľuje návrh komplikovaných komponentov a takisto rozhranie do komponentov oddelene od ich štruktúry.

Kategória:UML
Kategória:UML diagramy
Miltónia

**Miltónia** (lat. *Miltonia*) je rod z čeľade vstavačovité.

Je to rod podobný rodu Odontoglossum. Krížením sa vytvorili druhy vhodné v komerčných podmienkach na predaj v kvetináčoch. Kvety krížencov ponúkajú atraktívne farebné kombinácie, tvarovo pripomínajú „sirôtky“.

Kategória:Vstavačovité
Oncídium

thumb|right|217px|Oncidium splendidum 
thumb|right|117px|Oncidium papilio
**Oncídium** (lat. *Oncidium*) je rod z čeľade vstavačovité.

Je to pestovateľsky zaujímavý rod. Rastlina vytvára väčšinou oválne pahľuzy, na ktorých vyrastá jeden alebo dva tenké listy. Kvety sú nápadné v prevažnej miere veľkým, žltým pyskom. Veľkosť kvetov a ich množstvo na stopke je variabilné od jedného (Oncidium papilio) do niekoľkých desiatok (Oncidium varicosum). Rastie v Strednej a Južnej Amerike.

Kategória:Vstavačovité
Črievičkovec

thumb|left|160px|črievičkovec
**Črievičkovec** (lat. *Paphiopedilum*) je rod z čeľade vstavačovité.

Je to jeden z najznámejších a najzaujímavejších rodov orchideí, vytvárajúci charakteristický „črievičkovitý“ tvar kvetu, veľkosti až 10 cm. Je to terestrická orchidea, rastúca na viacerých lokalitách Ázie. Kvety sa vyznačujú neobyčajnou farebnou a tvarovou variabilitou. Rastliny tohto rodu sú tvorené ružicou pozdĺžnych remeňovitých listov. Pre atraktívny vzhľad kvetov sú obľúbeným pestovateľským objektom nadšencov i komerčných pestovateľov.

## Iné projekty

Kategória:Vstavačovité
Stanhopea

**Stanhopea** (lat. *Stanhopea*) je rod z čeľade vstavačovité.

Sú to neprehliadnuteľné orchidey, ktoré v čase kvitnutia vysúvajú kvetnú stopku smerom nadol. Kvety visia pod rastlinou, sú veľké, až 35 cm dlhé, voskovité, väčšinou škvrnité, zložitých tvarov. Veľkosť jednotlivých kvetov (napr. stanhopea tigrovaná - *Stanhopea tigrina*) dosahuje 15 cm. Orchidey rodu stanhopea pochádzajú zo Strednej a Južnej Ameriky a sú v pestovateľských kruhoch zaujímave.

## Iné projekty

## Zdroje

Kategória:Vstavačovité
Vanda (rod)

right|thumb|''Vanda lamellata''
**Vanda** (lat. *Vanda*) je rod rastlín z čeľade vstavačovité (*Orchidaceae*). 

Do tohto rodu patrí okolo 85 druhov (stav 2022).

## História a názov
Prvé orchidey dnes zaraďované do rodu *Vanda* objavili a opísali jezuitskí misionári v roku 1613. 

V roku 1795 uviedol časopis *Asiatic Researches* text W. Jonesa, v ktorom sa uvádza, že sanskritské slovo *vanda* je jednak označenie všetkých parazitických rastlín Indie (napr. rodov imelo - *Viscum*, imelovec - *Loranthus* a epidendrum - *Epidendrum*) a jednak označenie špeciálne len druhu dnes nazývaného *[[Vanda tessellata]]*. Podľa toho neskôr v roku 1820 Robert Brown prvýkrát formálne opísal rod *Vanda* s typovým druhom *[[Vanda tessellata]]* (vtedy ešte pod menom *Vanda roxburghii*).

Dodnes sa *Vanda tessellata* v hindčine nazýva *banda* a používa sa v tradičnej medicíne ako protizápalový prostriedok a antireumatikum.

## Morfológia
[left|thumb|[vanda belasá (*Vanda coerulea*)]]
Sú to orchidey väčšieho vzrastu. Rastú monopodiálne, pričom stonka je tesne obopnutá pošvami listov. Na starších rastlinách listy na spodnej časti stonky opadávajú a ostávajú len suché listové pošvy, spomedzi ktorých vyrastajú korene.

Rozdeľujú do dvoch skupín. Rastliny prvej skupiny majú úzke, predĺžené, stužkovité až predĺžene elipsovité, striedavo vyrastajúce listy s prierezom v tvare písmena „V“. Rastliny druhej skupiny majú valcovité listy s kruhovým prierezom.

Jeden alebo dva kvetné stvoly vyrastajú vzpriamene v strednej časti stonky. Nesú 2–10 plochých kvetov s priemerom 2–8 &nbsp;cm, podľa druhu. Farba kvetu botanických druhov je zelenožltá, žltá, oranžová až červená. V roku 1847 objavil botanik William Griffith druh vanda belasá (*Vanda coerulea*) s bielo-modrými kvetmi, ktorá sa stala základom mnohých moderných hybridov s modrými a fialovými kvetmi.

## Ekológia
Pochádzajú z oblastí Ázie a Tichomoria. Rastú epifyticky.

## Hybridy
Hybridizáciou sa vytvorilo množstvo farebne zaujímavých krížencov. Orchidey rodu *Vanda* sú mimo domovských lokalít pestovateľsky náročnejšie. Jednoduchšie sa pestujú hybridy s&nbsp;rodom *[[Ascocentrum]]*, ktoré sa volajú *[[Ascocenda]]*.

## Referencie

## Iné projekty

Kategória:Vstavačovité
Vanilka (rod)

[right|thumb|[Kvet druhu vanilka voňavá.]]
**Vanilka** (lat. *Vanilla*) je rod popínavých rastlín z čeľade vstavačovité (*Orchideaceae*), zahrnujúci okolo 115 druhov.

## Využitie
Nezrelé plody niektorých druhov vaniliek sa fermentujú, pričom vzniká voňavý fenolový derivát zvaný vanilín. Takto spracované plody alebo extrahovaný vanilín sa používa v potravinárstve. Používajú sa najmä plody druhov:
* vanilka voňavá (*Vanilla planifolia*/nevhodne: *Vanilla fragrans*)
* vanilka pompónová (*Vanilla pompona*)
* vanilka tahitská (*Vanilla tahitensis*)

## Iné projekty

## Zdroje

Kategória:Vstavačovité
Vanilla

**Vanilla** môže byť:
*latinský názov rastlinného rodu vanilka, pozri vanilka (rod)
*obec v USA, pozri Vanilla (Pensylvánia)
*anglická dievčenská skupina, pozri Vanilla (skupina)
*názov viacerých populárnych piesní
Lago Argentino (department)

Department **Lago Argentino** leží na juhozápade provincie Santa Cruz na juhu Argentíny a je jeden zo siedmich departmentov provincie.

Na severe hraničí s departmentom Río Chico, na východe s departmentom Corpen Aike, na juhu s departmentom Güer Aike a na západe s Čile.

Hlavné mesto departmentu Lago Argentino je El Calafate.

## Mestá a obce
* El Calafate
* El Chaltén 
* Tres Lagos
* La Leona
* Punta Bandera

Kategória:Departmenty v Argentíne
Lago Buenos Aires (department)

Department **Lago Buenos Aires** leží na severozápade provincie Santa Cruz na juhu Argentíny a je jeden zo siedmich departmentov provincie. Rozkladá sa na ploche 28 609 km² a pri sčítaní ľudu v roku 2022 malo 12 606 obyvateľov.

Na severe hraničí s provinciou Chubut, na východe s departmentom Deseado, na juhu s departmentom Río Chico a na západe s Čile.

Hlavné mesto departmentu Lago Buenos Aires je Perito Moreno.

## Mestá a obce
* Cueva de las Manos
* El Pluma
* Gendarmería Nacional
* Los Antiguos
* Perito Moreno

Kategória:Departmenty v Argentíne
Magallanes (department)

**Magallanes** je department, ktorý leží na východe provincie Santa Cruz na juhu Argentíny. Je to jeden zo siedmich departmentov provincie.

Na severe hraničí s departmentom Deseado, na východe s Atlantickým oceánom, na juhu s departmentom Corpen Aike a na západe s departmentom Río Chico.

Hlavné mesto departmentu Magallanes je Puerto San Julián.

## Mestá a obce
* Puerto San Julián 
* El Salado
* Bella Vista

Kategória:Departmenty v Argentíne
Ronaldo (futbalista)

**Ronaldo Luis Nazário de Lima**, známy ako **Ronaldo**, (* 18. september 1976, Rio de Janeiro) je bývalý brazílsky profesionálny futbalista. Počas svojej kariéry dosiahol viaceré úspechy, medzi ktoré patria predovšetkým tituly 2x majster sveta (1994, 2002), 3x najlepší hráč sveta (1996, 1997, 2002), 2x víťaz Zlatej lopty (1997, 2002) a raz víťaz Zlatej kopačky (96/97).

Ako väčšina brazílskych futbalistov, aj Ronaldo začínal pri sálovom futbale. Ako malý pôsobil vo futsalovom tíme Tennis Club Valqueire. Ronaldo zakrátko prestúpil do lepšieho tímu s názvom Social Ramos. Vtedy ale začal túžiť po špičkovom futbale. Onedlho zaujal funkcionárov Flamenga. Tí ho však vcelku nechceli kvôli jeho slabej kondícii. Ronaldo sa však nechcel vzdať svojho sna a začal na sebe pracovať. Časom sa dostal do výberu reprezentácie do 17 rokov, to už bol hráčom Sao Cristovao.

V roku 1993 dostal pozvánku aj do seniorského reprezentačného tímu kde síce sedel iba na lavičke to už bol hráčom Cruzeiro. Po návrate do klubu ho čakal prestup do Európy, konkrétne putoval do PSV Eindhoven. Vtedy sa začína Ronaldov rozlet a hviezdna budúcnosť v tímoch ako sú Barcelona, Inter, Real Madrid či AC Miláno.

13. februára 2008 utrpel v zápase Serie A proti Livornu vážne zranenie kolena. Keďže podobné zranenie už mal v minulosti dvakrát, uvažovalo sa aj o konci kariéry. Následne sa v Paríži podrobil operácii a dlhší čas nehral futbal. AC Miláno ho uvoľnilo v lete 2008, v decembri podpísal zmluvu s brazílskym klubom Corinthians.

Svoj prvý gól po viac ako ročnom zranení strelil začiatkom marca v druhom zápase od zranenia. Po tomto góle sa veľmi tešil, až tak, že vyliezol na plot štadióna a za to dostal žltú kartu.

Ronaldo mal veľa zranení a nestíhal osobný život, preto s futbalom oficiálne skončil v roku 2011.

## Referencie

Kategória:Brazílski futbalisti
Kategória:Hráči Cruzeiro
Kategória:Hráči PSV Eindhoven
Kategória:Hráči FC Barcelona
Kategória:Hráči FC Internazionale Miláno
Kategória:Hráči AC Miláno
Kategória:Hráči Real Madrid CF
Kategória:Hráči Corinthians
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Kategória:Majstri sveta vo futbale
Kategória:Osobnosti z Rio de Janeira
Čečensko

**Čečensko**, dlhý tvar **Čečenská republika**, je autonómna republika Ruskej federácie v severnom Kaukaze s rozlohou okolo 16-tisíc km². Hraničí s ruskými republikami Dagestan na východe, Ingušskom na západe a so Stavropoľským krajom na severe. Na juhu susedí s Gruzínskom. Hlavným mestom Čečenska je Groznyj.

## Obyvateľstvo
Obyvateľstvo krajiny bolo silne zdecimované počas stalinského teroru a po skončení druhej svetovej vojny (odhad je, že zahynula až 1/4 obyvateľov) ako aj počas čečenských vojen.

V roku 1989 v krajine žilo 1,27 mil. obyvateľov, z toho 57,8 % Čečenov, 12,9 % Ingušov a 23,1 % Rusov – počet posledne menovaných však stúpol v roku 2002 na cca štvrtinu. Vojnové straty a masový exodus spôsobili, že sa počet obyvateľov značne znížil. Podľa nezávislých pozorovateľov teraz v Čečensku žije asi 600 tisíc až 1 milión ľudí (asi 30 % v mestách). Čečensko má tiež jednu z najmladších populácií v Ruskej federácii, priemerný vek je 22,7 rokov, u mužov sotva 21,6 rokov.

Väčšina Čečenov vyznáva islam (suniti). Úradné jazyky sú čečenčina a ruština.

## História
Čečenská republika vznikla v roku 1991 rozdelením Čečensko-Ingušskej ASSR. Takzvaná Čečenská republika Ičkéria sa snažila opustiť Ruskú federáciu, čo viedlo k dvom čečensko-ruským vojnám. Prvú čečensko-ruskú vojnu vyhrali čečenskí separatisti a v druhej zvíťazila federálna armáda. Obidve vojny si vyžiadali veľa obetí na obidvoch stranách konfliktu. Vojny zničili infraštruktúru Čečenskej republiky. Separatisti nazývajú Čečensko ako republika Ičkéria. Po skončení druhej čečenskej vojny Ruská federácia investovala nemalé prostriedky do rekonštrukcie Čečenska. Dnes je hlavné mesto Groznyj zrekonštruované a pribudlo veľa nových mešít a výškových budov. Čečensko má najvyšší prirodzený prírastok obyvateľstva zo subjektov Ruskej federácie.

## Iné projekty
Dagestan

**Dagestan**, dlhý tvar **Dagestanská republika**, je najjužnejšia autonómna republika Ruskej federácie, ležiaca na západnom pobreží Kaspického mora. Na juhu hraničí s Azerbajdžanom. Patrí medzi tzv. kaukazské republiky. Hlavným mestom je Machačkala. Jej rozloha je 50 300 km², počet obyvateľov 2 milióny. Obyvateľstvo tvorí asi 30 rôznych národností, z ktorých najväčšie zastúpenie majú Avari (29 %). Rusov je približne 9 %. Oblasť je poznamenaná vojnou v susednom Čečensku.

Územie Dagestanu je celé hornaté, ale má dobré podmienky pre poľnohospodárstvo. Hlavným pilierom dagestanskej ekonomiky je však nerastné bohatstvo (hlavne ťažba ropy a zemného plynu), ktoré sa nachádza jednak pod samotnou republikou a jednak v Kaspickom mori.

## Väčšie mestá v oblasti

* Machačkala (hlavné)
* Kaspijsk (prístav)
* Derbent (prístav)
* Chasaviurt
* Kizľar
* Izberbaš

## Iné projekty
Vanilka

**Vanilka** (zastarano alebo básnicky: *vanília*) môže byť:
*rastlinný rod (do ktorého patrí napríklad vanilka voňavá), lat. *Vanilla*, pozri vanilka (rod)
*vanilka voňavá (*Vanilla planifolia*, =*Vanilla fragrans*)
*ochucovadlo z plodov niektorých druhov z rodu *Vanilla*, pozri vanilka (dochucovadlo)
*hovorovo: vanilkový cukor
Tatársko (republika)

thumb|Vlajka
thumb|Poloha

**Tatársko**, dlhý tvar **Tatárska republika**, je republika Ruskej federácie. Nachádza sa vo východnej Európe na sútoku riek Volgy a Kamy. Jeho rozloha je  a žije tu 3,7 milióna obyvateľov. Hlavné mesto je Kazaň. Úradné jazyky: ruština a tatárčina.

Republika sa rozkladá na brehu rieky Volga. Podnebie je vnútrozemské. Hlavné mesto Kazaň leží na brehu Volgy. Tatárska národnosť vyznáva zväčša islam a ruská národnosť je výhradne pravoslávna.

## Galéria

Coat of arms of Tatarstan.svg|štátny znak
Flag of Tatar ASSR (1954).svg|Vlajka za čias ZSSR
Здание совета местного поселения Черемашанского муниципального района.JPG|Budova sovjetu
Engelgardt observatory.JPG|Engelgardt - hvezdáreň
Tatar03.png|Mapa


## Iné projekty


Kategória:Republiky v Ruskej federácii
Kategória:Tatári
Kategória:Povolžský federálny okruh
Ingušsko

**Ingušsko**, dlhý tvar **Ingušská republika**, je autonómna vnútrozemská republika Ruskej federácie v predhorí Kaukazu. Susedí so Severným Osetskom, Čečenskom a Gruzínskom. Hlavným mestom je Magas. Ingušsko má 497 393 obyvateľov (2019) a rozlohu .

## Dejiny

Ingušská republika vznikla oddelením od Čečensko-Ingušskej autonómnej republiky. Stalo sa tak v priebehu roka 1991, keď sa snažili Čečeni o úplnu nezávislosť od Ruskej federácie. Inguši požadovali len autonómiu a tú im aj v roku 1993 Ruská federácia potvrdila.

## Mestá v oblasti
* Magas (hlavné)
* Nazraň (najväčšie)
* Malgobek
* Karabulak

## Iné projekty

## Galéria

Obrázok:Erzi, Ingushetia, Erzi tower complex 2.jpg|Pevnosť Erzi
Obrázok:Ingushetia - Vovnushki.jpeg|Hrad Vovnuški
Obrázok:Ingushetia - Tsey-Loam.jpeg|Tsey-Loam
Obrázok:Tkhaba-Erdy.jpeg|Tkhaba-Erdy
Erzi, Ingushetia, Crypts.jpg
Erzi, Ingushetia, Buildings.jpg
Ingushetia mountains, Долина Армхи, Ингушетия, горы Кавказа.jpg
Ingushetia, Долина Армхи в лучах заходящего солнца, горная Ингушения, Кавказ.jpg
Lišajovec

[náhľad|[lišajovec veľkokvetý (*Phalaenopsis amabilis*)]]
náhľad|lišajovec
[náhľad|Kvet [hybridu *Phalaenopsis* Sogo Yukidian.]]
**Lišajovec** (*Phalaenopsis* Blume 1825) je rod rastlín z čeľade vstavačovité (*Orchidaceae*), zahrnujúci okolo 60 druhov. Na rozdiel od väčšiny ostatných rodov nevytvárajú pahľuzy, ale zásobnú funkciu majú ich veľké, mäsité listy.

## Morfológia
Monopodiálne rastúca stonka má silne skrátené internódiá a rastie vzpriamene až poliehavo. Nesie najčastejšie 2–6 oválnych až podlhovastých mäsitých listov usporiadaných protistojne. V závislosti od druhu majú listy dĺžku od 10&nbsp;cm do 80&nbsp;cm (*Phalaenopsis gigantea*).

Korene lišajovcov vyrastajú na spodnej strane stonky alebo spomedzi listov. Sú typicky mäsité, vrátane velámenu dosahujú typicky priemer 1–8&nbsp;mm. Okrem príjmu vody a živín slúžia aj na upevnenie rastliny k podkladu a vďaka obsahu chlorofylu sa zúčastňujú aj na fotosyntéze.

Zygomorfné kvety vyrastajú v strapcoch na vzpriamenom až ovísavom stvole s dĺžkou až 80&nbsp;cm. Mnohé druhy kvitnú z toho istého stvolu niekoľko rokov. Kvety môžu mať priemer 1,5–15&nbsp;cm.

## Ekológia
Rastú prevažne epifyticky v tropických dažďových pralesoch Ázie, od Himalájí cez filipínske a indonézske ostrovy až po Novú Guineu a severnú Austráliu. Uprednostňujú zatienený biotop s celoročne vysokou vzdušnou vlhkosťou s teplotami cez deň 25–35&nbsp;°C a v noci 15–25&nbsp;°C.

## Komerčné využitie
Komerčný význam dosiahli jednak vďaka schopnosti prežiť kultiváciu v bežných bytových podmienkach, ako aj vďaka nápadným veľkým kvetom.

Existuje veľký počet kultivarov. Základom hybridizácie, ktorá v komerčnej produkcii posunula do ústrania pôvodné botanické druhy tohto rodu, je veľkokvetá biela orchidea lišajovec veľkokvetý (*Phalaenopsis amabilis*).

## Druhy
príklady druhov sú:
*lišajovec veľkokvetý/lišajovec pôvobný (*Phalaenopsis amabilis*/*Phalaenopsis grandiflora*)
*lišajovec Schillerov
*lišajovec Stuartov
**[[Phalaenopsis equestris]]*

## Referencie

## Iné projekty

Kategória:Vstavačovité
Goar (vládca)

**Goar**  (*cca 390 – †440 až 450)  bol vládca Alanov v Galii v piatom storočí.

Kronikár Merovejovcov Gregor z Tours zaznamenal inváziu barbarov v roku 406 do Galie, ktorej sa zúčastnil aj kráľ Alanov Goar. Alani boli pravdepodobne na úteku pred Hunmi z Pannonie. V Pannonii sídlili od roku 380, potom čo boli porazení v boji byzantským vojskom a cisár Theodosius uzavrel s nimi spojeneckú zmluvu. Podľa Gregora spojenci Rimanov Frankovia  v roku 406 pri Mohúči napadli asdingských Vandalov. Keď situácia na bojisku vyzerala pre Vandalov beznádejne dorazili Alani vedení Respendialom a Frankov porazili. Na bojisku ostalo dvadsaťtisíc  mŕtvych Vandalov a medzi padlými bol aj ich kráľ Godigisel. Cesta do Galie bola voľná. 31. decembra v roku 406 prekročili zamrznutý Rýn Alani vedení kráľom Goarom, druhé zoskupenie Alanov  vedené Respendialom, Kvádi (Svébi), asdingskí a silingskí Vandali. Po dvojročnom pustošení, okrem Alanov kráľa Goara, Galiu opustili a zamierili do Hispanie. Goar je znovu spomenutý v súvislosti s uzurpáciou rímskeho trónu Jovinom. V roku 411 sa rímsko-galský veľkostatkár Jovinus zmocnil Dolnej Germanie a za podpory alanského kráľa Goara a burgundského kráľa Gundahara sa vyhlásil za cisára. Za pomoci vojsk zložených z Alanov, Frankov, Burgundov a Alamanov vpadol do Južnej Galie. Nepodarilo sa mu však získať na svoju stranu Vizigótov, ktorí sa priklonili k Rimanom a to sa mu stalo osudným. Vizigóti pod vedenim Athaulfa v roku 412 pri Valentii na Jovinu zaútočili, prinútili ho kapitulovať a odovzdali ho rímskym úradom. Rok na to bol Jovinus popravený. Rimania spojenectvo s Vizigótmi ukončili, pretože nesplnili podmienku o vrátení rukojemníčky Gally Placidie sestry cisára Honoria, ktorú držali v zajatí od roku 410. Rímsky vojvodca Constantius III. začal blokádu galského pobrežia. Pri obliehaní Bazasu  sa Rimanom podarilo získať na svoju stranu Alanov a Vizigoti odtiahli do Hispanie. Alani sa stávaju spojencami  Rimanov a pomáhajú im v boji proti povstaleckým bagaudom. O Goarovi ďalšie informácie nemáme. Jeho nástupcom sa stal Sangiban.

## Zdroj

* 

Kategória:Vládcovia Alanov
Sacha

**Sacha** môže byť:
*jakutský (a ruský) výraz pre:
**Jakuti
**jakutčina
**Jakutsko
*arabský názov historického mesta Xois
*krstné meno (od ruského tvaru Saša)
Liga poľských rodín

**Liga poľských rodín**, ( [liga polskich roďžin]), skratka LPR, je poľská krajne pravicová politická strana, ktorá vznikla v apríli 2001. LPR zjednotila celý rad národno-katolíckych strán.

Pri vytváraní strany pomáhali okrem iného aj Všepoľská mládež (v súčasnosti považovaná za mládežnícku organizáciu a neraz aj bojovú úderku LPR) a katolícka rozhlasová stanica Radio Maryja (ktorá je však mimo vplyvu poľskej katolíckej cirkvi).

Po posledných parlamentných voľbách Liga poľských rodín podporila menšinovú vládu strany Právo a spravodlivosť (PiS), neskôr sa s PiS a Sebeobranou stala súčasťou vládnej koalície.

Súčasný predseda Ligy poľských rodín je Witold Mieczysław Bałażak.

## Iné projekty

## Externé odkazy
* SME/Poľsko: politika podľa Desatora
* http://www.lpr.pl/  oficiálne stránky (po poľsky)
* http://www.cepsr.cz/clanek.php?ID=56 text o postoji LPR a Samoobrany k EU
* http://www.cepsr.cz/clanek.php?ID=182 text, ktorý (vzhľadom na dnešnú situáciu mylne) charakterizuje LPR a Samoobranu ako protestné strany s minimálnym koaličným potenciálom 

Liga poľských rodín
Kategória:Euroskeptické strany
Kategória:Organizácie založené v 2001
Chakasko

**Chakasko**, oficiálnym názvom **Chakaská republika** (rusky *Республика Хакасия, Respublika Chakasija*; chakasky *Хакас Республиказы, Chakas Respublikazy*) je republikou Ruskej federácie ležiaca na južnej Sibíri, v povodí rieky Jeniseje, ktorá tvorí východnú hranicu tejto krajiny. V rámci sibirských republík Ruska je rozlohou najmenšia.

Hlavným mestom je Abakan. Rozloha je ; žije tu približne 580 000 obyvateľov. Na západe susedí s Kemerovskou oblasťou, na juhozápade s Altajskom, na juhovýchode s Tuvianskom, na severe a východe s Krasnojarským krajom.

## Priemysel
V oblasti sa ťaží čierne uhlie, železná ruda a farebné kovy. Priemysel je energetický (Sajanská hydroelektráreň na Jeniseji), hutnícky (hliník), drevospracujúci a spotrebný.

## Obyvateľstvo
Z celkového počtu je pôvodných Chakasov len asi 12 %, Rusov je až 80 % (z hľadiska domáceho etnika vôbec najhorší pomer zo všetkých federálnych republík Ruska). Zaujímavosťou je zvyšok (zhruba 1,7 %) Povolžských Nemcov, vysídlených sem ako „podozrivé elementy“ počas 2. sv. vojny na príkaz Stalina.

Z náboženstva prevažuje pravoslávna cirkev (a to i u Chakasov, ktorým bola vnútené) a sčasti prežíva starý šamanizmus.

## Iné projekty

## Zdroje
Celý článok je založený na preklade z českej Wikipédie – Chakasko.

## Galéria


Obrázok:Cathedral_in_Abakan.jpg|Kostol v hlavnom meste Abakan
Obrázok:Братский мост.JPG|Most bratstva ponad rieku Jenisej
Obrázok:Хакаски с детьми.JPG|Chakaské ženy s deťmi
Obrázok:Хакасы.JPG|Chakasi so svojimi hudobnými nástrojmi
Obrázok:Макет Абаканского острога.jpg|Maketa starého Abakanu
Obrázok:Outline Map of Khakasia.svg|MapkaChakaska
Obrázok:Tuwa Sajanskij-Pass 200107260013.jpg|Sajanský priesmyk na hranici Chakaska a republiky Tuva
Obrázok:Chakassien Tal Kiug 200107240115.jpg|Studňa na vidieku v Chakasku



Kategória:Republiky v Ruskej federácii
Kategória:Sibírsky federálny okruh
Frank Wilczek

**Frank Anthony Wilczek** (* 15. máj 1951, New York, New York, USA) je americký fyzik, profesor fyziky na Massachusettskom technologickom inštitúte. Je zakladajúcim riaditeľom T. D. Lee Institute a hlavným vedcom vo Wilczek Quantum Center na Šanghajskej dopravnej univerzite v Šanghaji, profesorom na Arizona State University a riadnym profesorom na Stockholms universitet.

V roku 2004 získal Nobelovu cenu za fyziku spolu s Davidom Grossom z University of California a Davidom Politzerom z California Institute of Technology „za objav asymptotickej slobody v teórii silnej interakcie“.

## Životopis
Narodil sa v Mineole a je poľsko-talianskeho pôvodu Navštevoval Martin Van Buren High School v New Yorku. V tomto období si Wilczekovi rodičia uvedomili, že je výnimočný – čiastočne aj vďaka IQ testu, ktorý absolvoval. Bol vychovávaný v katolíckej viere, ale neskôr "stratil vieru v tradičné náboženstvo". Bol označený za agnostika, ale v roku 2013 vyhlásil, že panteizmus je mu mu bližší.

Svoj bakalársky titul získal na University of Chicago v roku 1970, kde bol aj členom spolku Phi Beta Kappa . Magisterský titul z matematiky získal v roku 1972 na Princeton University, kde o dva roky získal aj doktorát z fyziky.

3. júla 1973 sa oženil s Betsy Devinovou, majú dve dcéry Amity a Mira.

## Výskum
V roku 1973, keď ako absolvent spolupracoval s Davidom Grossom na Princeton University, objavil asymptotickú voľnosť. Keď sú kvarky v extrémnej blízkosti, jadrová sila medzi nimi je tak malá, že sa správajú skoro ako voľné častice. Táto teória, ktorú nezávisle objavil aj David Politzer, bola dôležitá pre rozvoj kvantovej chromodynamiky.

Wilczek pomohol odhaliť a rozvinúť axióny, anyóny, asymptotickú voľnosť a ďalšie aspekty kvantovej teórie poľa. Pracoval na fyzike kondenzovanej hmoty, astrofyzike a časticovej fyzike.

Súčasný výskum:
* „Čistá“ časticová fyzika: spojenia medzi teoretickými myšlienkami a pozorovateľnými fenoménmi;
* správanie sa hmoty, fázové štruktúry kvarkovej hmoty pri ultra vysokých teplotách a hustote.
* aplikácia časticovej fyziky v kozmológii.
* aplikácia techník teórie poľa na fyziku kondenzovaných materiálov.
* Kvantová teória čiernych dier.

## Referencie

## Iné projekty

## Externé odkazy
* Oficiálna stránka 
* Longer biography at Lifeboat Foundation website
* Papers in ArXiv
* The World's Numerical Recipe
* Wilczek on anyons and superconductivity
* Blog of the Wilczek family's Nobel adventures 

Kategória:Fyzici USA
Kategória:Absolventi University of Chicago
Kategória:Absolventi Princeton University
Kategória:Nositelia Nobelovej ceny za fyziku
Kategória:Nositelia Nobelovej ceny z USA
Kategória:Nositelia Lorentzovej medaily
Kategória:Osobnosti USA poľského pôvodu
Kategória:Osobnosti z New Yorku
Jochanan Volach

**Jochanan Volach**, hebr. יוחנן וולך, angl. *Yochanan Vollach* (* 14. máj 1945, Kirjat Bialik Izrael) je bývalý izraelský futbalista.

Kategória:Narodenia v 1945
Kategória:Izraelskí futbalisti
Kategória:Hráči Majstrovstiev sveta vo futbale 1970
Apple TV

náhľad|Apple TV 4K 3. generácia
**Apple TV** je set-top box a aj súvisiaca streamovacia služba od firmy Apple, umožňujúci prenos obsahu (filmov, hudby, fotografií) do televízie, či už bezdrôtovo cez Wi-Fi alebo pomocou ethernet kábla. Predstavený bol v januári 2007 na výstave Macworld v San Franciscu, predávať sa začal v apríli 2007.

## Externé odkazy
* Oficiálne stránky Apple TV na Apple.com
* Oficiálna stránka Apple TV+ na Apple.com

Kategória:Hardvér firmy Apple
Komijsko

thumb|Poloha
thumb
**Komijsko**, dlhý tvar **Komijská republika**, je republika a federálny subjekt Ruskej federácie, ležiaci západne od pohoria Ural, na sevorovýchode Východoeurópskej roviny.

Má rozlohu 415 900 km² a žije tu vyše milión obyvateľov. 

## Väčšie mestá v oblasti
* Syktyvkar (hlavné mesto)
* Malyje Derbety
* Vorkuta
* Obiľnoje
* Sadovoje
* Keguľta
* Prijutnoje
* Ulan Erge
* Jaškuľ
* Utta
* Chulchuta
* Komsomoľskij

## Iné projekty

Kategória:Republiky v Ruskej federácii
Kategória:Severozápadný federálny okruh
Komi

**Komi** môže byť:
* Komijsko
* Komijci
* komijčina/komijské jazyky
* komidaši (pravidlo v hre Go)
* lokalita v Grécku:
** časť obce Levidi, pozri Komi (Arkádia)
** časť obce Exomvourgo, pozri Komi (Kyklady)
** časť obce Loutropoli Thermis, pozri Komi (Lesbos)
Severné Osetsko

[thumb|Poloha Severného a [Južné Osetsko|Južného Osetska]]
**Severné Osetsko**, dlhý tvar **Severoosetská republika** (, ) je republika Ruskej federácie. Má rozlohu 8 000 km² a žije tu vyše 710-tisíc obyvateľov. Hlavné mesto je Vladikavkaz.

Od 24. novembra 1994 republika prijala nový názov **Republika Severné Osetsko – Alánsko** (, oset. Республикæ Цæгат Ирыстон – Алани). Názov pochádza z pomenovania Alánov pre etnických predchodcov dnešných Osetov. Uzákonený bol aj nový štátny znak.

## Obyvateľstvo
Obyvateľstvo je väčšinou pravoslávneho vierovyznania, menšinu tvoria moslimovia. Úradným jazykom je ruština a osetčina, oba jazyky sa píšu cyrilikou.

## Geografia
Severné Osetsko má na juhu hornatý charakter, na severe je rovinatejšie. Rozkladá sa na severných svahoch Kaukazu.

### Južné Osetsko
Severné Osetsko susedilo s autonómnou oblasťou v Gruzínsku s názvom Južné Osetsko. Po osamostatnení Gruzínska bola zrušená autonómia a časť Osetov odišla do Severoosetskej republiky. Oseti v Južnom Osetsku vyhlásili svoju nezávislosť ešte v roku 1992, no až po rusko-gruzínkej vojne, ktorá trvala od 7. do 16. augusta 2008 bolo Južné Osetsko uznané Ruskou federáciou za samostatný štát. Neskôr uznali Južné Osetsko za samostatný štát aj ďalšie členské krajiny OSN: Nikaragua, Venezuela a Nauru.

## Zaujímavosť
Vlajka Severného Osetska je rovnaká ako vlajka Južného Osetska.

## Mestá Severného Osetska
* Vladikavkaz (hlavné)
* Mozdok
* Beslan
* Alagir
* Ardon
* Digora

## Referencie

## Iné projekty


Obrázok:North Ossetia-Alania.png|Mapa Severného Osetska
Obrázok:Ardon sc 2.JPG|Krajina v Osetsku
Obrázok:Assumpt monastery church.JPG|Assumptský chrám
Obrázok:Monaster v Fiagdone.jpg|Kostol vo Fiagdone
Obrázok:Monaster Fiagdon.jpg|Práve zrekonštruovaný kostol vo Fiagdone
Obrázok:Karmadonskoe ushchele.jpg|Hmla v údolí
Obrázok:Ossetia Waterfall.JPG|Osetský vodopád
Obrázok:Ursdon.JPG|Rieka Ursdon



Kategória:Republiky v Ruskej federácii
Karačajsko-Čerkesko

**Karačajsko-Čerkesko**, dlhý tvar **Karačajsko-čerkeská republika** (po rusky *Карача́ево-Черке́сская респу́блика*), je autonómna republika Ruskej federácie. Nachádza sa na severných svahoch Veľkého Kaukazu. Na severe susedí so Stavropoľským krajom, na východe s Kabardsko-Balkarskom, na juhu s Gruzínskom a na západe s Krasnodarským krajom. Má rozlohu  a žije tu 439 470 obyvateľov. Hlavné mesto je Čerkessk a má 116 244 obyvateľov.

Terén je tu prevažne hornatý a hranici s Kabardsko-balkarskou republikou blízko gruzínskych hraníc sa nachádza najvyšší vrch v Rusku - Elbrus.

## Mestá v oblasti
* Čerkessk (hlavné)
* Karačajevsk
* Teberda
* Usť-Džeguta

## Iné projekty
Boris Fiodorovič Godunov

**Boris Fiodorovič Godunov** (cyrilikou: Бори́с Фёдорович Годуно́в; * 12. august 1552 – † 23. apríl 1605) bol ruský šľachtic a od 17. februára 1598 do svojej smrti imperátor (ľudovo cár) Ruska.

Bol synom bojara a švagrom imperátora Fiodora Ivanoviča (vládol 1557 – 1598). Pôvodne blízky poradca Ivana IV., ktorý ho vybral za regenta a poradcu jeho slabého syna Fiodora Ivanoviča.

Od roku 1587 sa postupne zmocnil vlády v Rusku. Bol energický, ambiciózny a schopný štátnik, posilnil ústrednú moc a zlepšil medzinárodné postavenie Ruska. Začiatok, resp. koniec jeho vlády je (rôznymi autormi) považovaný za začiatok tzv. obdobia zmätkov (tzv. smuta) v dejinách Ruska.

## Referencie

## Iné projekty

Kategória:Úmrtia v 1605
Kategória:Imperátori Ruska
Magallanes

**Magallanes** môže byť:
* španielska verzia priezviska objaviteľa menom Fernão de Magalhães
* argentínsky department, pozri Magallanes (department)
* bývalá čilská vojnová loď, pozri Magallanes (vojnová loď)
* čilský športový klub, pozri El Club Deportivo Magallanes

## Pozri aj
* Magallanes y de la Antártica Chilena, jeden z čilských regiónov
* Navegantes del Magallanes, venezuelské bejzbalové mužstvo
Spojenecká bombardovacia ofenzíva

**Spojenecká bombardovacia ofenzíva** prebiehala v rokoch 1940 až 1944 proti nacistickému Nemecku, uskutočňovaná najskôr letectvom Spojeného kráľovstva (RAF) a neskôr aj Spojených štátov amerických (USSAF), pričom RAF viedla útoky v zásade v noci, kým USSAF cez deň. 

## Ciele

Primárnym cieľom bolo zničiť alebo oslabiť Nemecko natoľko, aby kapitulovalo. Z tohoto hľadiska bola neúspešná. Na druhej strane viazala enormné prostriedky nemecka, ktoré chýbali na iných frontoch, najmä sovietskom.

Kategória:Letecká vojna
Kategória:Letectvo druhej svetovej vojny